J.Th. Lundbye

Johan Thomas Lundbye (født 1. september 1818 i Kalundborg, død 25. el. 26. april 1848) var en dansk kunstmaler. Bror av krigsminister C.C. Lundbye.

Lundbye startet sin utdannelse som 14-åring i lære hos maleren J.L. Lund. Han fikk også privatundervisning av dyremaleren Chr. Holm. Han ble elev på Kunstakademiet i 1835, men sluttet etter relativt kort tid for å utdanne seg på egen hånd. Han var på reiser i Europa i store deler av 1845–1846 for å studere og få inspirasjon. Lundbye hadde vært sykelig i store 
deler av oppveksten og dro dette med seg inn i voksen alder, hvor han var plaget av kronisk depresjon. Da hans samtidige kunstnerkolleger samlet seg i København, dro han seg tilbake og bosatte seg på landet.
Da Første slesvigske krig tok til i 1848, meldte han seg frivillig til hæren. Omstendighetene tyder på at han ikke planla å vende hjem igjen. Han ble funnet skutt ved Bedsted i Tønder, og det er et åpent spørsmål om han ble drept av et vådeskudd eller om han tok sitt eget liv. Lundbye var 29 år gammel da han døde. 

Lundbye etterlot seg ca.1500 tegninger og akvareller, de fleste er nå i Den Hirschsprungske Samling. Ved museet finnes også skisseboken hans «Trolddom og huletanker» som ble utgitt i faksimileutgave i 1953.Aschehougs konversasjonsleksikon 1974 

Lundbye var forlovet med Georgia, datter av J.F. Schouw.Det romantiske landskap  fra Skovgaard Museet side 8 ff Hun giftet seg senere med Lundbyes venn P.C. Skovgaard.

 Referanser 
 Weibachs kunstnerleksikon oppgir 25. april med spørsmålstegn.
Johan Thomas Lundbye Genealogi
 Dansk biografisk leksikon oppgir 26. april
Dansk biografisk Lexikon Lundbye

 Kilder 

 Guide til dansk guldalder
 Dansk biografisk Lexikon Lundbye

 Eksterne lenker 


Kategori:Danske malere
Kategori:Alumni fra Det Kongelige Danske Kunstakademi
Kategori:Den danske gullalder
Kategori:Personer fra Kalundborg